ПРОЕКТ

ДОГОВОР

№ ......./.................2018 г.

**за покупко-продажба** **на прогнозно количество добита дървесина по сортиментна ведомост от годишен план за ползването на дървесина за 2018 год. от държавните горски територии на ТП ДГС Шумен, Обект № 9-3-2018**

Днес,...............2018 г. се сключи настоящият договор между:

**ТП ДГС Шумен** – гр. Шумен, със седалище и адрес на управление: гр. Шумен, ул. „Петра” № 1, ет. 5, регистрирано в Търговския регистър към АВ – гр. София с ЕИК: 2016174120019, представлявано от инж. Младен Драганов Манев в качеството му на директор на ТП ДГС Шумен и Василка Янкова Йорданова – Ръководител счетоводен отдел, наричано по-долу за краткост **ПРОДАВАЧ**, от една страна

и

2. **„………….“ ЕООД, гр. Шумен,** със седалище и адрес на управление: ул. „………….. .” № ….., гр. …………., регистрирано в Търговския регистър към АВ – гр. София, с ЕИК: …………………,представлявано от ………………….., наричан по-долу за краткост **КУПУВАЧ**, от друга страна, за следното:

**I. ПРЕДМЕТ НА ДОГОВОРА.**

**1.1.** Настоящият договор се сключва на основание чл. 73 от Наредбата за условията и реда за възлагане изпълнението на дейности в горски територии – държавна и общинска собственост, и за ползването на дървесина и недървесни горски продукти, и Заповед № ……../…………..2018 год. от Директора на ТП ДГС Шумен, гр. Шумен.

**1.2.** ПРОДАВАЧЪТ прехвърля на КУПУВАЧА собствеността върху прогнозно количество добита дървесина от **Обект № 9-3-2018 ТП ДГС Шумен,** разпределена по категории, сортименти, количество и единична цена, подробно посочени в Приложение № 2, което е неразделна част от настоящия договор.

**1.3.** С оглед обстоятелството, че посочените в Приложение № 2 количества са прогнозни, КУПУВАЧЪТ приема да получи, заплати и транспортира, цялото количество дървесина, включено в обекта – предмет на настоящия договор, по договорените цени за **един пространствен, м. куб** .

**1.4.** Крайният срок на действие на договора е: 30.11.2018 г.

**1.5.** Страните са длъжни да спазват разпоредбите на нормативните и поднормативни актове и други документи за ползване на дървесината от горите.

**1.6.** КУПУВАЧЪТ внася или учредява в полза на ПРОДАВАЧА гаранция за изпълнение в размер на ………….. лв (словом: …………… ……………………….) представляваща **5 %** от стойността посочена в т. 2.1 от настоящия договор.

(2). Когато гаранцията се предоставя в парична сума, същата се внася по сметка на ТП ДГС Шумен – **IBAN: BG73IАBG74771000939200, BIC: IАBGBGSF, при Банка: Интернешънъл Асет Банк АД, клон гр. Шумен.**

(3). В случай на учредяване в полза на ТП ДГС Шумен на банкова гаранция, същата следва да отговаря на изискванията на чл. 9а, ал. 5 от Наредбата за условията и реда за възлагане изпълнението на дейности в горски територии – държавна и общинска собственост, и за ползването на дървесина и недървесни горски продукти.

(4). Документът за внесена парична или учредена банкова гаранция, се представя при подписване на договора.

(5). Гаранцията се връща/освобождава след пълното и окончателно заплащане на дължимите суми и след транспортиране на цялото количество действително добита и фактурирана дървесина.

**II. ЦЕНА И НАЧИН НА ПЛАЩАНЕ.**

**2.1.** Цената, която КУПУВАЧЪТ заплаща общо за прогнозното количество добита дървесина от обект № 9-3-2018, е: …………….. лв. (………………………………………….), без ДДС, и общо ………………… лв. с вкл. ДДС, и представлява сбора на добитото количество дървесина по категории и сортименти и единични цени посочено подробно в Приложение № 2 към настоящия договор.

**2.2.** Плащанията по договора се извършват, както следва:

При сключването на договора КУПУВАЧА заплаща **авансово 20 % (двадесет процента)** от посочената в чл. 2.1. от настоящия договор цена.

Следващите плащания, след получаване и транспортиране на авансово платената дървесина, се извършват преди транспортирането на последващата добита дървесина, съгласно количествата, посочени в приемателно-предавателен протокол, изготвен от страните по договора. При плащане по банков път, същото се удостоверява с представяне в стопанството на надлежно заверен от банката платежен документ.

Териториално поделение **ДГС Шумен** издава превозни билети за транспортиране на дървесината, след представяне на документ от купувача, удостоверяващ извършено плащане. Превозните билети се издават до размера на внесените от купувача вноски.

Дървесината се транспортира в срока на договора, но не по-късно от 10 (десет) дни след подписване на предавателно-приемателен протокол от ТП ДГС Шумен. След изтичане на този срок купувачът дължи **магазинаж в размер на 0,1 % за всеки просрочен ден** от стойността на приетата и заплатена дървесина, но не по-повече 30 (тридесет) дни. След изтичане на срока нетранспортираната дървесината остава в полза на продавача.

**III. ПРЕМИНАВАНЕ НА СОБСТВЕНОСТТА ВЪРХУ ДЪРВЕСИНАТА.**

**3.1.** Дървесината преминава в собственост на КУПУВАЧА от момента на издаване на превозен билет на базата на издадена фактура и извършено плащане, като от датата на съставянето на предавателно-приемателния протокол за КУПУВАЧА възниква и задължението да осигури охрана от незаконни посегателства върху приетата от него дървесина.

**ІV.ПРАВА И ЗАДЪЛЖЕНИЯ НА ПРОДАВАЧА.**

**4.1. ПРОДАВАЧЪТ има право:**

**4.1.1.** Да извършва проверки в обекта относно спазването на разпоредбите на ЗГ и подзаконовите актове по прилагането му от страна на КУПУВАЧА.

**4.1.2.** ПРОДАВАЧЪТ има право, в случай че КУПУВАЧЪТ не изпълни свои задължения по настоящия договор, да прекрати едностранно договора и да задържи внесената от КУПУВАЧА гаранция за изпълнение.

**4.1.3.** ПРОДАВАЧЪТ има право да спре транспортирането на дървесината от временен склад при лоши метеорологични условия, както и при форсмажорни обстоятелства по смисъла на Параграф 1, т.23 от Наредбата за условията и реда за възлагане изпълнението на дейности в горски територии – държавна и общинска собственост, и за ползването на дървесина и недървесни горски продукти, във връзка с опазване и предотвратяване на повреди на горската пътна инфраструктура, като за този период купувачът не дължи неустойка.

**4.2. ПРОДАВАЧЪТ е задължен:**

**4.2.1.** Да представи на КУПУВАЧА договорените прогнозни количества дървесина по тримесечия и минимални количества, както следва:

|  |  |  |  |  |
| --- | --- | --- | --- | --- |
| Обект | Тримесечия | | | Общо |
| II | III | IV |
| 9-3-2018 | 150 | 150 | 148 | 448 |

Продавачът не носи отговорност за забава по графика в случай, че Изпълнителят на дърводобивната дейност, за същия обект е в забава.

**4.2.2.** ПРОДАВАЧЪТ е длъжен да уведоми по подходящ начин КУПУВАЧА за наличното количество дървесина на временен склад, предмет на договора, чрез изпращане съобщение чрез уведомително писмо с обратна разписка, факс или на електронен адрес обявени в настоящия договор.

**4.2.3.** ПРОДАВАЧЪТ е длъжен да предостави владението на дървесината от временния склад в обекта, считано от датата на постъпване на парите за дървесината и издаването на фактура.

**4.2.4.** Да осигури свой представител за експедиране на добитата дървесина и маркирането й с контролна горска марка в срок от един работен ден от получаването на известие от Купувача.

**4.2.5.** Да издаде превозени билети за транспортиране на дървесината на КУПУВАЧА до размера на платената от него вноска.

**4.2.6**. Да предоставя на КУПУВАЧА необходимите документи, съгласно изискванията на закона и подзаконовите нормативни актове за ползването на дървесината от горите за обекта.

**4.2.7.** Да осигури на купувача достъп до местата на предаване на договореното количество дървесина с подходяща техника, съобразена с теренните условия, за товарене и транспортиране, за което се извършва оглед на място и се подписва протокол. В случай, че определените за транспортиране трасета касаят преминаването през пътища- общинска собственост или собственост на ФЛ или ЮЛ, същите се поканват да присъстват на огледа.

**4.2.8.** Да уведоми писмено Купувача в тридневен срок от настъпване на форсмажорните обстоятелства по смисъла на Параграф 1, т.23 от Наредбата за условията и реда за възлагане изпълнението на дейности в горски територии – държавна и общинска собственост, и за ползването на дървесина и недървесни горски продукти. и да приложи доказателства за това, а в останалите случаи по същата точка- в срок от един работен ден.

**4.2.9.** Да удължи срока на договора в случай, че на основание т.4.1.3. транспортирането на дървесината по договора е временно преустановено с периода, за който е преустановено.

**V. ПРАВА И ЗАДЪЛЖЕНИЯ НА КУПУВАЧА.**

**5.1. КУПУВАЧЪТ има право да:**

**5.1.1.** Получи заплатеното количество дървесина, съгласно договора.

**5.1.2.** Да получи превозни билети за транспортиране на заплатената от него дървесина.

**5.1.3.** Да получи достъп за товарене и транспортиране на заплатената дървесина, след подадена заявка до Продавача, освен в случаите по т.4.1.3.

**5.1.4.** Да направи рекламации и да претендира за възстановяване на заплатената сума съгласно разпоредбите на Закона за защита на потребителите.

**5.2. КУПУВАЧЪТ е длъжен:**

**5.2.1.** Да приеме дървесината по категории и количество, съгласно Приложението по т.1.2. от настоящия договор.

**5.2.2.** Да заплати уговорената цена в размера, по начините и в сроковете, определени в настоящия договор.

**5.2.3. Д**а осигури присъствие на свой представител при изпълнение на дейностите по настоящия договор.

**5.2.4. Д**а транспортира за своя сметка дървесината от временния склад в срока и съгласно клаузите посочени в настоящия договор.

**5.2.5.** Да транспортира дървесината по горски автомобилни пътища, водещи до общинската и републиканска пътна мрежа по начин, който не уврежда горските и полските пътища, като не преминава през земеделски територии, независимо от начина им на трайно ползване.

**5.2.6.** Да уведомява най-малко един работен ден предварително Продавача за всяко предстоящо транспортиране на дървесина от обекта.

**5.2.7.** Да спазва нормативните изисквания, предвидени в българското законодателство, регламентиращи транспортирането на дървесината, както и тези за техническа и пожарна безопасност и охрана на труда и опазване на обществената инфраструктура. Същият носи отговорност за всякакви злополуки и инциденти, предизвикани от наети от него лица при изпълнение на задълженията си по договора, както и за нанесени щети на трети лица.

**5.3.** КУПУВАЧЪТ няма право да прехвърля правата и задълженията си по договора на трети лица.

**5.4.** Да преработва закупената от него дървесина съгласно изискванията на чл.38, ал.9 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти,.

**VI. СЪОБЩЕНИЯ.**

**6.1.** Всички съобщения и уведомления, включително и за прекратяване на договора, ще се извършат в писмена форма, по факс или чрез ел. поща. Адресите за кореспонденция на страните по договора са:

**6.1.1.** За ПРОДАВАЧА: **ТП ДГС Шумен - гр. Шумен, ул. „ Петра” № 1, ет. 5, тел: (054) 800464/ факс (054) 800464, e-mail:** : [**dgs.shumen@dpshumen.bg**](mailto:dgs.shumen@dpshumen.bg)**.**

**6.1.2.** За КУПУВАЧА :”……………..” ЕООД, гр. ……………., ул.”………..” № …….

**6.2.** При промяна на адреса за кореспонденция на някоя от страните по договора, същата е длъжна в седем (7) дневен срок да информира ответната страна. В случай на неизпълнение на настоящата договорка, изпратените на стария адрес съобщения се считат за връчени от датата, на която изправната страна е изпратила съобщението.

**VII. ПРЕКРАТЯВАНЕ НА ДОГОВОРА.**

**7.1.** Договорът се прекратява:

**7.1.1.** С изтичане на срока на договора.

**7.1.2.** По взаимно съгласие между страните изразено писмено.

**7.1.3.** Седностранно писмено уведомление от страна на Купувача ,представено по надлежния ред, при виновно неизпълнение на т.4.2.4 от страна на Продавача в срока на действие на договора.

**7.1.4.** Седностранно писмено уведомление от всяка една от страните, когато след сключването му поради обективни причини (форсмажорни обстоятелства, уважени реституционни претенции, непреодолима сила и др.), възникнали след сключването му в резултат на които неговото изпълнение е обективно невъзможно. В този случай авансово внесените суми по договора, ако има такива, се връщат на Купувача, внесена от Купувача гаранция за изпълнение на договора се освобождава, а страните не си дължат неустойки и обезщетение за пропуснати ползи.

**7.2.** Договорът може да бъде прекратен незабавно и с едностранно писмено уведомление от Продавача без да дължи обезщетения за пропуснати ползи и неустойки за вреди в случай, че Купувачът не изпълни т.5.2.2; т.5.2.4; т.5.2.5; т.5.2.7 от този договор.

**7.3.** Незабавно и едностранно от страна на ПРОДАВАЧА, без предизвестие и без да дължи обезщетение за пропуснати ползи и неустойки, ако КУПУВАЧЪТ непреработва закупената от него дървесина съгласно изискванията на чл.38, ал.9 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти.(неизпълнение на т.5.4 от договора)

**VІІI. САНКЦИИ И НЕУСТОЙКИ**

**8.1.** Страните по настоящия договор не дължат неустойки и обезщетения за претърпени вреди и загуби, в случай, че последните са причинени от непреодолима сила (форсмажорни обстоятелства по смисъла на Параграф1, т.23 от ДР на Наредбата), както и на реституционни претенции, възникнали след сключването на договора, в резултат на които изпълнението му е обективно невъзможно.

**8.2. Продавачът дължи на Купувача неустойка за виновно неизпълнение на следните задължения:**

**8.2.1.** По точка 4.2.7.- в срок по-дълъг от 10 дни- неустойка в размер, равен на 5 на сто от стойността на наличната на склад дървесина.

**8.2.2.** По т. 4.2.4. и т.4.2.5.- неустойка в размер, равен на 5 на сто от стойността на заявеното за транспортиране количество дървесина.

**8.3. Купувачът дължи неустойка на продавача при виновно неизпълнение следните задължения:**

**8.3.1.** По т.5.2.2, т.5.2.5. и т. 5.4 в размер на гаранцията за изпълнение на договора.

**8.3.2.** При неспазване срока на транспортиране по т.5.2.4. купувачът дължи на продавача неустойка във вид на магазинаж в размер на 0,3 на сто от стойността на нетранспортираната дървесина на ден, за срок не по-дълъг от **30** **(тридесет) дни** от датата на изпадането в забава. След изтичане на този срок ПРОДАВАЧЪТ има право да прекрати договора, като задържи в своя полза гаранцията за изпълнение, като неустойка.

**ІX. ДОПЪЛНИТЕЛНИ РАЗПОРЕДБИ.**

**9.1**. Настоящият договор влиза в сила от датата на подписването му от страните.

**9.2.** Настоящият договор може да бъде изменян по взаимно съгласие между страните, изразено в писмена форма.

**9.3.** За неуредените в договора случаи се прилагат разпоредбите на българското законодателство.

**9.4.** Възникналите спорове, относно изпълнението, неизпълнението или тълкуването на настоящия договор, се решават чрез преговори и взаимно съгласие между страните, изразено в писмено споразумение, а когато такова липсва, спорът се решава от компетентен съд.

Настоящият договор съдържа шест страници и се изготви и се подписва в два (2) оригинални и еднообразни екземпляра, по един за всяка от страните.

ПРОДАВАЧ:…………………… КУПУВАЧ:…………….

(директор-инж. Младен Манев) (……………..)

…………………

(р-л счетоводен отдел –Василка Йорданова)

**ПРИЛОЖЕНИЕ 2**

|  |  |  |  |  |  |  |
| --- | --- | --- | --- | --- | --- | --- |
| Обект | Дървесен вид | Сортимент | мерна единица | Количество | Цена, лева | Обща стойност, лв. без ДДС |
| 1 | 2 | 3 | 4 | 5 | 6 | 7 |
| **9-2-2018** | Тв. шир. | Технологична дървесина | пр.м3 | 160 |  |  |
| Тв. шир. | Дърва за горене | пр.м3 | 640 |  |  |
| **ОБЩО за обекта** | | **м3** | **448,00** |  |  |

ПРОДАВАЧ:…………………… КУПУВАЧ:…………….

(директор-инж. Младен Манев) (……………..)

…………………

(р-л счетоводен отдел –Василка Йорданова)